CELEX: 62008CA0495
Language: lt
Date: 2009-11-12 00:00:00
Title: Byla C-495/08: 2009 m. lapkričio 12 d. Teisingumo Teismo (šeštoji kolegija) sprendimas byloje Europos Bendrijų Komisija prieš Jungtinę Didžiosios Britanijos ir Šiaurės Airijos Karalystę (Valstybės įsipareigojimų neįvykdymas — Direktyva 85/337/EEB — Projektų poveikio aplinkai vertinimas — Pareiga motyvuoti sprendimą neatlikti projekto vertinimo)

16.1.2010   
            
            
               LT
            
            
               Europos Sąjungos oficialusis leidinys
            
            
               C 11/5
            
         2009 m. lapkričio 12 d. Teisingumo Teismo (šeštoji kolegija) sprendimas byloje Europos Bendrijų Komisija prieš Jungtinę Didžiosios Britanijos ir Šiaurės Airijos Karalystę
   
   (Byla C-495/08) (1)
   
   (Valstybės įsipareigojimų neįvykdymas - Direktyva 85/337/EEB - Projektų poveikio aplinkai vertinimas - Pareiga motyvuoti sprendimą neatlikti projekto vertinimo)
   2010/C 11/07
   Proceso kalba: anglų
   
      Šalys
   
   
      Ieškovė: Europos Bendrijų Komisija, atstovaujama P. Oliver ir J.-B. Laignelot
   
      Atsakovė: Jungtinė Didžiosios Britanijos ir Šiaurės Airijos Karalystė, atstovaujama L. Seeboruth, H. Walker ir baristerio J. Maurici
   
      Dalykas
   
   Valstybės narės įsipareigojimų neįvykdymas — 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo (OL L 175, p. 40; 2004 m. specialusis leidimas lietuvių k., 15 sk., 1 t., p. 248) pažeidimas — Pareiga motyvuoti sprendimą neatlikti projekto vertinimo.
   
      Rezoliucinė dalis
   
   
               1.
            
            
               Nenustačiusi, kad iki 2000 m. lapkričio 15 d. Velse pateiktoms naudingųjų iškasenų planavimo peržiūros („Review of Mineral Planning“) paraiškoms būtų taikomi 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo, iš dalies pakeistos 1997 m. kovo 3 d. Tarybos direktyva 97/11/EB, 2 straipsnio 1 dalies ir 4 straipsnio 2 dalies reikalavimai, Jungtinė Didžiosios Britanijos ir Šiaurės Airijos Karalystė neįvykdė įsipareigojimų pagal šią direktyvą.
            
         
               2.
            
            
               Priteisti iš Jungtinės Didžiosios Britanijos ir Šiaurės Airijos Karalystės bylinėjimosi išlaidas.
            
         
      (1)  OL C 32, 2009 2 7.